text:
Árni Gregersen, ting.fo 07.04.2018 (11:42)
Harmast ósemjurnar í tingbólki floksins
Javnaðarflokkurin hevði eitt gott val í 2015. Flokkurin fekk átta tinglimir og tað manglaðu bert heilt fáar atkvøður í at fáa tann níggjunda.
Men síðani samgongan bleiv skipað, hevur flokkurin ongantíð megnað at hesar átta tingsessirnar.
Sonja Jógvansdóttir tók seg úr flokkinum beiint eftir at samgonguskjalið var undirskrivað og síðani hevur Kristin Michelsen boðað frá, at hann ikki kennir seg bundan at flokkinum.
Formaðurin nýtti tó høvi at takkka Sonju Jógvansdóttir fyri hennara dygga stuðul til samgonguna.
- Í ein dag høvdu vit eina meirilutasamgongu við 17 tinglimum, nú eru bara 15 og vit í Javnaðarflokkinum kunnu - nú vit halda landsfund - bara garantera seks atkvøður í fleiri málum, segði Akseel V. Johannesen, formaður.
Hann boðaði frá, at flokkurin er í ferð við at gera broytingar, so sleppast kann undan slíkum støðum í framtíðini.
- Hetta er ikki nøktandi fyri øll tey, ið settu sín kross við Javnaðarflokkin síðsta val. Ei heldur er tað nøktandi fyri meg sum formann í flokkinum. Vit hava sett orð á hesar avbjóðingar á limafundum kring landið, og vit eru longu í einari tilgongd innanhýsis, so vit sleppa undan at slíkt endurtekur seg, segði formaðurin í Javnaðarflokkinum.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


c: text/html

text:
Tristanisma, Pól og Regin
Leygardagin 31. oktober 2015 kl. 13.00 heldur Birna Olsen meistarafyrilestur á Føroyamálsdeildini.
Fyrilesturin, ið er seinasta próvtøkan í MA-námi í føroyskum, verður hildin í Loftsstovuni á Føroyamálsdeildini og er almennur.
Evnið í meistarafyrilestri eigur at hava støði í MA-ritgerðini hjá studentinum og verður útflýggjað studentinum eina viku, áðrenn fyrilesturin verður hildin.
MA-ritgerðin hjá Birnu hevur heitið ““Syng um ástir” – lýriskar kærleikamyndir í yrkingum hjá Pól F. Joensen og Regini Dahl”.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...

robotstxt: allowed

filter: keep


text:
Steinbjørn O. Jacobsen 12.10.2018 (09:13)
Latið okkum skipa Kringvarp Føroya í tríggjar redaktiónir
Skal Kringvarp Føroya yvirliva sum tjóðarrásin fyri allar føroyingar, so má hesin almenni stovnurin leggjast grundleggjandi um, tí tað er sjón fyri søgn, at KvF bæði savnar sín tíðindaflutning meir og meir á høvuðstaðin, heldur enn hjá føroyingum sum heild.
Frá heilt ungum av havi eg verið áhugaður í samfelagsviðurskiftum og havi tí altíð fylgt væl við í teimum tíðindum, sum borin verða her á landi, og ikki minst hevur tíðindaflutningurin hjá Kringvarpi Føroya mín stóra áhuga.
Sera nógv av tí, sum KvF borðreiðir við er avbera gott, men hesi seinnu árini havi eg týðiliga merkt eina gongd, sum er ógvuliga ódámlig fyri ein stovn, hvørs uppgáva er at vera tjóðarrás hjá øllum føroyingum, bæði teimum, sum búgva í høvuðsstaðnum, og teimum, sum búgva aðrastaðni.
Fyri at siga sum er, so er tað blivið sjón fyri søgn, at KvF bæði savnar sín tíðindaflutning meir og meir um høvuðsstaðin, og tjóðarrásin lýsir eisini flestu mál úr sjónarhorninum hjá havnarborgarum heldur enn hjá føroyingum sum heild.
Sagt á ein mein beinleiðis hátt, so er Kringvarp Føroya hesi seinastu árini blivið meir og meir havna-lokalt í sínum tíðindaflutningi, har fokus’ið tíverri meir er býurin Tórshavn enn tjóðin Føroyar. Tað verður stutt sagt gjørdur mismunur millum okkum knapt 30.000, sum búgva uttan fyri høvuðsstaðin, og stívliga 20.000, sum búgva í høvuðsstaðnum.
Tey, sum búgva og liva í Havn, síggja hetta kanska ikki, tað skilji eg eisini væl og onki ilt um tað, men vit, sum búgva uttanfyri høvuðstaðin, mugu tíverri staðfesta, at fleiri av okkum, sum eru føroyingar, men ikki havnarborgarar, kenna okkum ikki nóg væl umboðað av tí tíðindaflutningi og tí hugburði til samfelagsmál, sum KvF borðreiðir við, tíverri. Tað hendir sanniliga nógv runt um í øllum landinum. Hesin kritikkur er ikki vendur móti havnaborgarum, als ikki, men móti KvF, ”Tjóðrás okkara”
Eg ivist ikki í, at bæði stýri, leiðsla og starvsfólk á KvF, sum samanlagt telja umleið 100 persónar, ynskja at umboða allar føroyingar í sínum tíðindaflutningi, men eg er samstundis púra sannførdur um, at hetta ikki verður broytt soleingi vit halda fram at lata KvF hava eina sentrala redaktión í høvuðsstaðnum, tí tað er nú einaferð so, at har sum heim títt er, har verður hjartað eisini.
Tí vil eg staðiliga mæla til, at teir politisku flokkar, sum eftir komandi løgtingsval fara til samráðingar um nýggja landsstýrissamgongu, taka tað við í samgonguskjalið, at tað verður felt niður í kringvarpslógina, at Kringvarp Føroya, umframt høvuðssætið í Havn, skal hava tvær redaktiónir afturat við 5-8 starvsfólkum í hvørjari, t.d. eina í Klaksvík, ella her um leiðir og eina í Suðuroy, hetta fyri at geva tjóðarrás okkara alra føroyinga eitt breiðari fólksligt grundarlag. Harvið fáa vit eitt enn betri og víttfevnandi Kringvarp Føroya.
Keypmannahavn, 8. oktober 2018
Steinbjørn O. Jacobsen,
býráðslimur í Klaksvíkar býráð
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Jógvan Hugo Gardar
16.08.2014 - 22:20
Tað var borgarstjórin, Heðin Mortensen, sum setti íverksetararáðstevnuna í Múllers Pakkhúsi í dag. Stevnan er skipað við fleiri spennandi fyrilestrum, og endað verður við pallborðskjaki frá kl 16.30.
Heðin Mortensen segði í røðuni, at vit vita øll, at nýggjar fyritøkur skapa fleiri arbeiðspláss, og tí hevur tað stóran týdning at skapa góðar karmar fyri íverksetarar.
- Fleiri íverksetarar merkja fleiri størv, meira nýhugsan og økt kappingarføri, tað er hugsanin aftan fyri nýggju vakstrarætlanina hjá ES, har sjóneykan verður sett á íverksetan. Høvuðsboðskapurin í ætlanini er, at íverksetaraandin hevur verið tann sterkasta drívmegin í búskaparligari framgongd í heimssøguni, og tí vil ES gera íverksetan til ein attraktivan og lætt atkomuligan møguleika hjá evropiskum borgarum. Hetta ynskja vit eisini fyri borgararnar í Tórshavnar kommunu.
- Tað eru nú góð 4 ár síðan, at Tórshavnar býráð samtykti visiónina um okkara høvuðsstað sum ein vakstrardepil í Norðuratlantshavi. Síðan tá hava vit arbeitt við ítøkiligum arbeiðsætlanum, sum taka støði í visjónini: Okkara høvuðsstaður – virkin og vakin.
- Vit settu okkum nøkur ítøkilig mál á vinnuøkinum. Vit vildu geva vinnulívinum góð vakstrarlíkindi, vit vildu skapa ein fjølbroyttan og alheimsgjørdan bý við upplivingum, avbjóðingum, mennandi útbúgvingartilboðum og altjóða granskingarumhvørvi.
- Vit arbeiða áhaldandi við at byggja upp fleiri tænastur, bæði til verandi og komandi vinnulív, tí okkara mál er, at høvuðsstaðurin skal geva nýggjum og altjóða vinnum, og vinnum, sum hava djúpar røtur her, góð vakstrarlíkindi.
- Í dag er ikki neyðugt, at politikkarar og embætisfólk spæla vinnulívsfólk og íverksetarar. Men hinvegin eru vit vorðin raskari at skapa fortreytir fyri vinnumenning og fólkavøkstri, og at hugsa menning og íverksetan inn í at kalla øll mál, sum hava við trivnað og arbeiðsskapan at gera.
- Vit vita í dag, hvussu vit tryggja trivnaðin. Vit vita, at lestrarumhvørvi, bústaðarmøguleikar, eitt sprudlandi vinnulív við góðum arbeiðs-og vakstarlíkindum og eitt fjølbroytt og livandi mentanarumhvørvi hevur alstóran týdning og er altavgerandi - ikki bara fyri at fáa fólk at flyta heim eftir loknan lestur, men fyri at byrgja upp fyri, at fólk yvirhøvur flyta burtur.
- Eitt íverksetaraumhvørvi er ein onnur fortreyt fyri at skapa framburð í samfelagnum. Vit eru í dag tilvitað um týdningin at skapa umhvørvi og umstøður, sum fáa íverksetanina at blóma og mennast. Og vit eiga at hjúkla um hesar originalarnar, sum í veruleikanum eru undangongufólk á so mongum økjum.
- Og tað gera vit í dag. Men vit gera tað í harðari kapping við onnur samfeløg um alt tilfeingið, sum skal tryggja okkum vøkstur og trivnað í framtíðini.
- Tann seinasta ætlanin, sum er blivin til veruleika, er Nýskapanarhúsið Hugskotið hjá Tórshavnar kommunu, sum læt dyrnar upp tann 1. apríl í ár, og longu er fult av íverksetarum, sum dagliga sita og arbeiða við sínum hugskotum. Vit eru sera fegin um tann áhuga og ta móttøku, sum Hugskotið longu hevur fingið. Eg skal tí eisini her veita eldsálini aftanfyri Nýskapanarhúsið, Jónhild Rasmussen, eina hjartans tøkk fyri hennara stóra arbeiði!
- Næsta ítøkiliga ætlanin hjá Tórshavnar kommunu er Sjóvinnuhúsið á Vestaru bryggju.
- Við hesi ætlan gevur kommunan verandi og komandi vinnu, sum á ein ella annan hátt knýtir seg til sjógvin, møguleika at húsast undir somu lon.
- Karmarnir verða framúr góðir, og kunna nýtast til
eitt nú offshorevinnu, menning av virðisøking og marknaðarføring av t.d. fiskavørum, havtøkni, lívtøkni, sjóvinnuráðgeving, aling, gransking og KT-menning.
- Tankin við húsinum er, at tá nógvar ymiskar vinnugreinar, ið á ein ella annan hátt eru knýttar saman, virka saman, er møguleikin fyri nýggjum tankum og íverksetan av sær sjálvum til staðar.
- Við hesum báðum átøkum er kommunan við til at leggja lunnar undir eitt virkið og vakið vinnulív.
- Tað er hugaligt at síggja skránna í dag. Eg fegnist um at hoyra um góðu byrjanina hjá Hugskotinum og Vakstrarhjólinum, og gleði meg at hoyra framløgur um vitan og amboð, sum eru so alneyðug fyri, at tey góðu hugskotini kunnu gerast úrslit.
- ”Tað er hugurin sum skapar verkið”, plaga vit at taka til. Og tað er júst tað, sum eyðkennir ein íverkseta.
- At hugsa nýtt og duga at síggja øðrvísi og betri hættir at skapa úrslit ella røkka málum er bert ein partur av eini nýskapanartilgongd.
- Tað stóra arbeiðið kemur aftaná, og tað er her íverksetin veruliga skilir seg burturúr, tað er í áhaldni, treiskni og evnunum at fáa hugskotini til veruliga nyttu og framleiðslu.
- Nýhugsan og íverksetan hevur alt at týða fyri høvuðsstaðin. Tí tað er høvuðstreytin fyri trivnaði, og at framfýsin fólk velja Tórshavn, segði Heðin Mortensen, borgarstjóri, sum samstundis takkaði fyriskiparanum Halgir Winther Nagata, fyri at hava tikið stig til hesa íverksetararáðstevnu 3. árið á rað.


text:
Niels Petersen
30.10.2016 - 11:38
Tíðindi > Uttanlands > Vanlukkur
Stutt fyri klokkan 08 í morgun varð Italia rakt av enn einum ógvusligum jarðskjálvta. Skjálvtin hevði styrkina 6,6 á Richter skalanum, og hóast episentrið var 150 kilometrar í ein landnyrðing úr Rom, so føldist skjálvtin eisini í høvuðsstaðnum, skriva lokal tíðindabløð.
Tíðindablaðið, Corriere della Sera skrivar millum annað, at tað av fyrstan tíð var roknað við at styrkin var á 7,1 á Richter skalanum, men tað er seinni staðfest, at styrkin bert var 6,6.
Italskir myndugleikar søgdu millum annað fyri tíðindastovuni, Reuters, at hópin av bygningum eru rapaðir, og heil økir eru løgd í oyði. Men at tað enn ikki eru komnar fráboðanir um at nakran persónsskaða.
Jarðskjálvtin rakti 68 kilometrar eystanfyri Perugia í Preci økinum. Tað er umleið 150 kilometrar í ein landnyrðing úr Rom.
- Tað var klokkan 07:41 at ógvusligi jarðskjálvtin byrjaði, og jørðin skalv í fleiri sekundir, Corriere della Sera.
Skjálvtin føldist allastaðni í Miðitalia og heilt norður til syðra partin av Tyrol.
Italska tíðindablaðið hevur roynt at fingið kontakt við økini, sum eru serliga hart rakt, men hetta hevur ikki gingið so væl.
- Alt er rapað. Eg síggi roykskýggj. Hetta er ein katastrofa, sigur borgarstjórin í Ussita, ið liggur tætt við episentrið.
Mikudagin bleiv Italia eisini rakt av einum jarðskjálvta. Hesin var á 6,4 á Richter skalanum.
Og í summar rakti ein so ógvusligur skjálvti eisini í sama økinum sum í morgun, og tá lótu umleið 300 menniskju lív, umframt at hópin av fólki flýddu úr økinum. So fleiri av bygdunum lógu manntómar, tá skjálvtin rakti í morgun.
Myndin vísir hvar episentrið var í morgun (Kelda: US Geological Survey)


text:
Til morgunsangin í morgun heiðraðu vit okkara dugnaligu næmingum, ið luttøku í finaluni í Pangea-støddfrøðikappingin síðsta leygardag í Skálanum í Norðurlandahúsinum.
Kappingin er fyri skúlanæmingar í 3. flokk til 9. flokk, har næmingarnir kappast á sínum floksstigi.
Skúlastjórin segði nøkur vælvald orð og handaði teimum eina rósu og eitt gávukort til minnis um finaluna.
Í ár hava 1836 næmingar úr 15 ymiskum skúlum tikið lut í kappingini. Av hesum høvdu 35 roknað seg í finaluna, 5 í hvørjum árgangi, og millum hesi 35 vóru okkara Poul Sumberg Eliasen í 3. fl., Dánjal Leitisstein Olsen og Kjartan Thomassen í 7. fl. og Hervør Debes Hammer í 8. fl. Hervør vann sín bólk.


text:
Dansa so væl og leingi
Nýggjasta uppsetingin er Dansa so væl og leingi.
Hetta er ein lívssøga fyri allar aldursbólkar, børn, ung, vaksin og gomul frá 7-97 ár.
Hetta er 4. leikverkið hjá Karavella Marionett-Teatri. Frumsýning varð 10. apríl í Norðurlandahúsinum.
Les meira um leikin HER.
Les ummæli HER.
Veiða vind
3. leikverkið var tónleikaævintýrið Veiða vind.
Hetta var dramatisering av bókini og tónlistaverkinum av sama navnið eftir Rakel Helmsdal og Kára Bæk. Pallur og marionettir vórðu inspireraðar av myndunum í bókini, sum Janus á Húsagarðið gjørdi. Føroya Symfoniorkestur spældi tónleikin inn. Upprunatónleikurin varð nýttur í leikinum.
Les allar bloggar um leikin og bókina HER.
2. leikverkið var Skrímslini.
Hetta var dramatisering av fýra fyrstu bókunum um lítla skrímsl og Stóra Skrímsl eftir Áslaug Jónsdóttir, Rakel Helmsdal og Kalle Güettler: “Nei, segði lítla skrímsl”, “Stór skrímls gráta ikki”, “Myrkaskrímsl” og “Skrímslasótt”.
Les um leikin og bøkurnar um skrímslini HER
ella á heimasíðuni hjá Áslaug Jónsdóttir
ella á heimasíðuni hjá Kalle Güettler.
1. leikverkið var Revurin við silkiturriklæðinum
Hetta var umskriving og dramatisering av kenda ævintýrinum “Køtturin í styvlum” eftir Charles Perrault.
Frumsýning var á Landsbókasavninum á Ólavsøku 2011. Næstan 50 sýningar vóru um alt landið.
HER eru allir bloggar um leikin.
HER kanst tú lesa um Charles Perrault.


text:
Marnhild Hilma Kambsenni - Húsini tosaHúsini tosa
Listaframsýning verður í Ribarhús í Fuglafirði
16.august til 5.septembur 2017
Fernisering er tann 16.august kl. 19:00
Marnhild Hilma er fødd 1956 í Fuglafirði, og er dóttir Hilmu og Fredag Kambsenni. Hon flutti til Ísland 1977 og hevur búð har síðani.
Hon er limur til Myndlistarfélagi Árnessýslu og hevur málað síðan 2010. Hon hevur verið á ymiskum skeiðum hjá lærdum listalærarum og er eisini limur í Art Academi skúlanum í Danmark. Marnhild hevur atlier í Reykjavík og málar hon við oliu.


text:
Elisabeth Hall tilnevnd sum heiðurslimur í NCCS
Á NCCS (Nordic College of Caring Science) ráðstevnu og 35 ára hátíðarhaldi 18. til 20. mars 2015 var Elisabeth Hall professari emerita, deildin fyri sjúkrarøkt Aarhus universitet og adjungeraður professari við Fróðskaparsetur Føroya Sjúkrarøktarfrøðideildin, tilnevnd sum heiðurslimur í NCCS.
Hendan heiðurin fekk hon sum tøkk fyri hennara arbeiði gjøgnum nógv ár innan gransking í sjúkrarøkt og fyri hennara stuðul til umsorganarhugsanina. Tiltakið var hildin á Diakonissestiftelsen í Keypmannahavn.
NCCS var stovnað í Bergen 1980 av fyrsta professaranum í sjúkrarøkt Ulla Qvarnström, sum eisini gjørdist fyrsti leiðarin. Endamálið er at styrkja menningina av sjúkrarøktarvísindi, sum grundalag undir umsorgan. Uppgávan er at menna, stuðla og breiða nýggja vísindaliga vitan út nationalt og internationalt. NCCS strembar eftir at umboða áhugan hjá øllum norðurlendsku umsorganargranskarunum.
Týdningarmestu uppgávurnar hjá NCCS er at skipa fyri vísindaligum ráðstevnum, at geva eitt vísindaligt tíðarrit út, Scandinavian Journal of Caring Sciences og at senda eitt kunningarskriv til limirnar um virksemið hjá felagnum.
Elisabeth Hall hevur verið virkin í NCCS bæði sum limur í stýrinum fyri tíðarritinum og NCCS. Hon var forkvinna fyri NCCS 2006 – 2008 og hon hevur skipað fyri fleiri NCCS ráðstevnum í Danmark.
Elisabeth Hall sær seg sjálva sum næming hjá stóru umsorganarhugsarunum, Katie Eriksson úr Finlandi, Kari Martinsen úr Noregi, Merry Scheel úr Danmark og Jean Watson úr Ameriku, sum hon læs hjá í 6 mánaðir í 1990unum. Elisabeth Hall er enn virkin granskari, hennara granskingarøki er familjan í heilsu og sjúku og granskingin er eyðkend av, at hon livir upp til endamálið í NCCS um umsorgan sum siðfrøðilig hugsjón í sjúkrarøktini.
Áhugaði kunnu lesa meira um NCCS og heiðurslimaskapin á heimasíðuni hjá felagnum.
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...
-
08.10.2018Tey ganga á vegnum og bíða sum nýggjur afturEitt av høvuðsverkunum hjá Ingálvi av Reyni, Tey ganga á veg...


text:
Samrøða við Eirik
Jan Smedemark | 11/01/15
TB heimasíðan hevur hitt fámjiningin, Eirik Magnusarson til eitt stutt prát um kappingarárið og fyrireikingarnar til tess. Samstundis kunnu vit boða frá, at Páll Guðlaugsson er komin aftur til Tvøroyrar og stendur nú fyri venjingunum fram móti kappingarbyrjan.
Hvussu sært tú aftur á kappingarárið í fjør?
Eg haldi, øll kunnu vera glað fyri kappingarárið í fjør, vit vunnu deildina klárt, spældi fínan fótbólt tað mesta av tíðini og allir vísti góðan vilja. Eg haldi, at eina grundin til at alt gjørdist so nógv lættari í fjør var, tí at næstan allir vóru nøkulunda javngamlir, kendu hvønn annan og hava spælt saman allan vegin uppeftir til vaknamannadeildina. Eisini vóru nógvar, góðar, og harðar venjingar við til at leggja grundarlagið fyri væleydnaða árið.
Hvussu er hópurin fyri nú tit hava vant gjøgnum veturin?
Hópurin er okay fyri, men enn skal nógv til, men tað hava vit eisini tíð til.
Hvussu letur Páll at forminum tit eru í, eftir dunnu og rís à la mande?
Eg veit ikki, men vit venja í øllum førum sera hart og nógv, tá er tað skjótt at koma í rætta formin.
Hvat eru vónirnar fyri 2015?
Vónirnar eru góðar! Eri vísur í, at vit kunnu gera tað nógv betur, enn seinast vit vóru í Effodeildini.
Hvør gerst føroyameistari í Effodeildini í ár?
Tað er alt ov ringt at svara uppá longu nú.
Størstu talentini hjá TB í løtuni?
Gudmund, Hávar og Regin kunnu gerast sera góðir fótbóltspælarar. Teir hava evnini og skjótleikan. Teir mangla tó eitt sindur av kjøti á kroppin og nakrir ordiligir dystir í beinini! 🙂
Heimasíðan takkar hjartaliga fyri, at Eirikur gav sær stundir at svara spurningunum.


text:
Í februar fer Hanus G. Johansen á konsertferð kring oyggjarnar. Hóskvøldið 10. februar hevur Hanus G. Johansen konsert í Løkshøll í Runavík.
Tá tað fyri júst einum ári síðan kom fram, at Hanus G. Johansen arbeiddi við at gera eina nýggja fløgu við løgum, ið hann hevði sett til yrkingar hjá Poul F., vóru tað mong, sum ivaðust í, hvussu skilagott tað var.
Útgávan "Gaman og álvara" frá 1988 er ein varði í føroysku tónleikasøguni, og nógv væntaðu, at tað fór at vera trupult hjá Hanusi G. Johansen at gera eina nýggja útgávu við Poul F-yrkingum, ið livdi upp til "Gaman og álvara".
Hesi fólk høvdu einki at stúra fyri, tí tá "Hørpuspælarin - Hanus syngur Poul F." kom út í desember, var alt á gosið. Ummælarar vóru samdir um, at fløgan er at kalla eitt meistaraverk.
Umframt at hava skapað nakrar av sterkastu føroysku tónleikaútgávunum, so er Hanus G. Johansen eisini ein framførari í heimsflokki.
Nú verður aftur høvi at hoyra Hanus G. Johansen framføra bæði sangirnar á "Hørpuspælaranum" og annað gott úr hansara tónlistarligu skjáttu, ið er á tremur við góðum gomlum sangskattum og onkrum heilt nýggjum eisini. Í februar fer hann nevniliga á konsertferð kring oyggjarnar. Hóskvøldið 10. februar framførir Hanus í Løkshøll í Runavík.
Við sær á konsertferðina hevur Hanus G. Johansen tónleikararnar Mikael Blak á kontrabassi og Magnus Johannesen á flygel/urgu.
atgongumerkjasølan byrjar kl 19.00 við dyrnar. konsertin er kl 20.00


text:
Neistin stillar aftur í ár upp við einum sterkum liði, og er uttan iva ein av biðlunum um finaluplássini.
Skrivað: Sára Jógvansdóttir
Ætla at endurvinna greipuna
Hjá kvinnunum er VÍF favorittur at endurvinna føroyameistaraheitið. Tað vita tey eisini í Vestmanna, og greipuvinnararnir renna heldur ikki undan favorittleiklutinum.
Kyndil vil røkka hálvfinalunum
– Nú kappingin er broytt er málið uttan iva, at vit skulu enda millum fýra tey fremstu liðini í landskappingini og harvið vinna okkum í hálvfinalurnar. Tað hevði so heldur ikki gjørt tað verri, um vit megnaðu at varðveita heitið sum steypavinnarar.
Fáar streingir at spæla uppá
– Hópurin sær spennandi út, men hann er sera smalur. Tað sigur hondbóltssnillingurin í Kollafirði, Hans Eli Sigurbjørnsson, um besta liðið hjá KÍF, nú nýggja kappingarárið byrjar um vikuskiftið.
VÍF og H71 vunnu Lionsbikarið
Árligu stórsteypadystirnir í hondbólti, har tey bestu farna kappingarár kappast um Lionsbikarið, vórðu spældir í Høllini í Kollafirði í dag.
Skeið fyri ungdómsvenjarar
Í september skipar Hondbóltssamband Føroya fyri venjaraskeiði við heitinum “Hvat er týdningarmiklast at læra átta til 12 ára gomul”.
A-landsliðshópur úttikin til venjingardyst
A-landsliðið hjá monnum skal spæla tveir venjingardystir móti landsliðnum hjá Finnlandi í Helsinki fyrsta vikuskiftið í oktober.
Dystast um Lionsbikarið
Seinnapartin sunnudagin verður ítróttahøllin í Kollafirði karmur um ársins stórsteypadystir í hondbólti, har tey bestu farna kappingarár hjá kvinnum og monnu kappast um Lionsbikarið.
Nýggi kappingarleisturin
Komandi kappingarár verður mansdeildin, sum nú eitur Okkara-deildin, skipað eftir nýggjum kappingarleisti.
Nýggir deildarstuðlar
P/F SMS er nýggjur deildarstuðul í bestu mans- og kvinnudeildini í hondbólti.


text:
Sverri Egholm
24.04.2018 - 13:39
Tíðindi > Samfelag & Politikkur > Miðlar
Liljan Weihe hevur í morgun fingið boð um, at ætlanir eru um at hon skal úr starvinum sum tíðindaleiðari í Kringvarpinum og setast í annað starv, sum verður gjørt til hana.
Tað sigur Sigmund Poulsen, advokatur hjá Liljuni Weihe, við in.fo í dag.
Sum skilst hevur nýggja starvið hjá tíðindaleiðaranum í Kringvarpinum einki við tíðindaleiðslu at gera og hevur eina væl minni mánaðarløn.
Í løtuni verður misálit á Rigmor Dam, landsstýriskvinnu í mentamálum, viðgjørt í tinginum í kjalarvørinum av avgerðini hjá Mentamálaráðnum um at ógilda uppsøgnina av Liljuni Weihe, tíðindaleiðara.
Les eisini: Liljan Weihe við Sosialin: - Havi ikki verið illoyal


text:
Prísir
Allir prísirnir er í føroyskum krónum (DKK) ella í evrum (EUR) . Fyrivarni verður tikið fyri prísvillum og útseldum vørum.
Gjald
Allar bíleggingar, ið vera gjørdar umvegis heimasíðuna hjá DutyfreeFAE skulu gjaldast við gjaldskorti, har upplýsningarnir um gjaldskortið skulu latast tá tú bíleggur ordran frá okkum.
Tú kanst í løtuni gjalda við Dankort/Visa-Dankort, men um stutta tíð ber eisini til at gjalda við vanligastu gjaldskortunum, so sum Visa Electron, JCB og MasterCard. Samlaða upphæddin verður tikin av kontuni, tá tín vøra er avheinta í okkara Dutyfree – handli í Vága Floghavn. Vøra , ið er bíløgd beinleiðis á okkara heimasíðu, men sum er útseld ella á annan hátt ikki er tøk, verður strikað áðrenn vit avrokna samlaðu upphæddina.
Meiri kann lesast um gjaldskort á http://www.nets.eu/dk-da/Pages/default.aspx.
Bílegging
Bíleggingar skulu verða inni 3 tímar áðrenn fráferð ella komu. Vøran kann heintast í okkara Dutyfree – handli í Vága Floghavn, og er tøk til avheintingar so leingi sum tú ferðast í tollfría økinum í Vága Floghavn. Ordrar, ið ikki eru avheintaðir sama dag sum tú í sambandi við tína bílegging hevur fráboða tín fráferð ella komu, verða strikaðir saman við gjaldingini.
Legg til merkis, at tú mást vera 18 ár ella eldri fyri at vit kunnu útflyggja bíleggingar, ið innihalda rúsdrekka- ella tubakksvørur. Um neyðugt, kunnu vit krevja samleikaprógv, áðrenn vøran verður útflýggja
Váttan fyri móttøku
Tá bílegging er gjørd fáa tygum sendandi váttan fyri móttøku av bíleggingini umvegis teldupostadressuna, ið tú hevur skrásett í sambandi við keypið.
Afturbering ella umbýtinga av vøru (Reklamatión)
Um vørar ikki er sum hon skal vera, kann hon latast inn aftur ella býtast um í okkara handli í Vága Floghavn. Er tín fráferð ella koma á flogvøllin avgreidd, kanst tú venda tær til okkara umvegis telefon ella teldupost fyri at fáa hetta avgreitt:
Telefon: +298 33 13 24
Teldupostur: dutyfree@dutyfreefae.fo
Trygd
Øll gjøld umvegis okkara heimasíðu verða gjørd umvegis SSL - trygdarprokollina SSL, ið tryggjar, at óviðkomandi ikki fáa atgongd til upplýsningar, ið tú letur í sambandi við keypið. Les meira um trygdina á: http://www.nets.eu/dk-da/Produkter/betaling-med-kort/dankort/sikkerhed/Pages/default.aspx#tab1.
Samband
Til ber at seta seg í samband við okkum:
Duty Free FAE
c/o Vága Floghavn
380 Sørvágur
Telefon: +298 33 13 24
Teldupostur: dutyfree@dutyfreefae.fo
V-tal: 607436


text:
Orð og lag: Jákup Eli Joensen
Lívið er oyðilagt,
eg tími ikki meir,
nú gevi eg upp,
hon fann sær ein annan
Eg minnist Heidi væl,
eg hitti hana til kórvenjing,
og følilsini fyri henni hingu á klæðunum hjá mær.
Men ein dag segði hon,
at hon vildi ikki hava meg,
hon var ikki klár at binda seg,
men knappliga fann eg útav.
At hon hevði annan hitt,
sum hon var góð við
Og tá fóru míni følilsir
fyri henni í sor
Lívið er oyðilagt,
eg tími ikki meir,
nú gevi eg upp,
hon fann sær ein annan
Lívið er oyðilagt,
eg tími ikki meir,
nú gevi eg upp,
hon fann sær ein annan.
Men hví skal Heidi vera,
so forbannað svíkjandi,
tá hon ei er klár at binda seg,
men ger tað allíkavæl.
Eg havi hoyrt Gud hevur sagt,
at hann hevur eina gentu til mín,
men tá ið eg so farið út at leita,
so er alt bert ein helvitis lygn.
Men nú eri eg vaksin,
og ov seint er at binda seg,
og ístaðin fyri at spæla við gentur,
spæli eg við meg sjálvan.
Lívið er oyðilagt,
eg tími ikki meir,
nú gevi eg upp,
hon fann sær ein annan.
Lívið er oyðilagt,
eg tími ikki meir,
nú gevi eg upp,
hon fann sær ein annan.
Men í dag er hon lukkulig,
hon hevur dreymaprinsin møtt,
og hon vinnur milliónir við at snara hjólið,
men eg havi givið upp.
Og eg, sum helt, at hon dámdi meg,
men so var alt bert ein helvitis lygn,
so nú tími eg ikki meira at geva tær mína uppmerksomheit,
tí tú hevur oyðilagt mítt lív Heidi.
Fuck off.


text:
Kvinnurnar hjá EB/Streymi/Skála eru føroyameistarar á fyrsta sinni, U21 hondbóltslandsliðið spældi seg til HM endaspælið,
A-landsliðið í fótbólti setti met. 2017 hevur verið eitt gott og hendingarríkt ítróttarár.
Fleiri góð úrslit hava verið og fleiri nýggj met eru sett, bæði innanlands og uttanlands. Vit líta aftur á árið við innsløgum og gestum í sjónvarpsstovuni.Vit fara at tosa við fleiri ítrottarfólk, sum so ella so hava verið við til at gera hetta árið minningarríkt. Saman við teimum hyggja vit bæði frameftir og aftureftir.
Vertir eru Marin H. Eidesgaard og Hanus S. Mikkelsen


text:
16. juni vóru 20 ár síðan Dinna Jensen byrjaði sum býráðsskrivari hjá Runavíkar kommunu. Fyri at hátíðarhalda henda merkisdag, vóru øll starvsfólkini á kommunuskrivstovuni savnað til hugnaliga samveru fríggjadagin. Dinna fekk handa eina samanplanting frá býráðnum og helt Borgarstjórin eina talu, har hann takkaði Dinnu fyri trúgva og góða tænastu.
24.08.2009
Býráðsskrivarin 20 ára starvsdag
- Roðin skipar fyri hugnaløtu í Løkshøll 7. november
- Faroexpo verður 24. – 26. oktober
- Borað og sprongt við tunnilsmunnan á Rókini
- Stíggjur 25 ár
- Drekkivatnið á Skála reint aftur
- 80-100 búeindir í 2019-2020
- Bakteriur í drekkivatninum á Skála
- Broyttar upplatingartíðir á ruskplássunum
- Tíðindi frá cruise-messu í Lissabon
- Spreinging á Rókini 20/9-18
- Býarskái í november – Runavíkin spílar seg út!
- Kvøldskúlaskráin 2018-2019
- Leiðari til Nes Sóknar Musikkskúla
- Kunngerð um broyting av Byggisamtyktini og Býarplaninum fyri Runavíkar Kommunu
- Drekkivatnið á Skála reint aftur
- Saman rudda vit Føroyar – uppá ein dag!
- Bakteriur í drekkivatninum á Skála
- Runavíkar kommuna svarar Kommunufelagnum um eldraøkið
- Burðardyggur fíggjarkarmur fyri 2019
- Mín fantastiska skilsmissa í Løkshøll leygarkvøldið


text:
Lýsing av Búseturhúsum
Húsini, ið eru eitt slag av sniðhúsum, við ella uttan kjallara og bilskýli, eru í 6 ymiskum støddum. Øll húsini kunnu speglvendast. Eisini kann ein velja at speglvenda miðsektiónini, har køkur og stova eru, ella ein speglvendir kamarpartinum.
Støðið og kjallaraveggir verða gjørd úr betongi, stoypt á staðnum. Síður og skjøldrar verða gjørd sum vanlig timburkonstruktión, og standardtekjan verður gjørd sum timburkonstruktión við takpappi. Leggjast kann afturat, at øll sniðini eru innrættað soleiðis, at eingi óneyðug gongsøki eru.


text:
Lau Blaxekjær i Beijing
Lau Blaxekjær var í døgunum 1.-11. juni í Beijing í Kina, som eksternur undervísari á tí viðurkenda universitetinum "Sino-Danish Center for Education and Research"
Talan er um eitt einastandandi universitetssamstarv millum donsk universitet og altjóða Chinese Academy of Sciences. Lau undirvísti donskum og kinesiskum kandidatlesandi í tilgongdini, sum Kina hevur til altjóða veðurlagspolitikk.
Kina ger brúk av fleiri strategium. Í ST veðurlagssamráðingum er Kina meira afturhildið, hetta tí at tey eru bangin fyri, at tey við eini nýggjari altjóða avtalu verða tvingað til at føra ein veðurlagspolitikk, har Kina missur sítt sjálvræði.
Kina samstarvar tó við eitt nú Danmark og onnur lond og vinnur í ymiskum heimsumfatandi netverkum innan "grønan vøkstur". Hesi samstørv eru lættari hjá Kina at hava eftirlit við og fáa fyrimunir av í mun til menning av kinverskari grønari tøkni. Harafturat luttekur Kina í tvíliðaðum (bilateralum) avtalum við eitt nú USA um ein meira framsøknan veðurlagspolitikk.
Les meira um universitetið í Kina her
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Tilmelding
Tilmelding fer fram við niðanfyristandandi oyðiblaði.
Upptøka:
Upptøka fer fram eftir tí meginreglu, at fyrst uppskrivað verða fyrst tikin inn. Tó við hesum treytum:
- Umleið 10 næmingar pr. árgang, javnt kynsbýti (tvs 5 dreingir, 5 gentur í 1. fl)
- Systkin hjá næmingunum sum ganga í Frískúlanum hava framíhjárætt til pláss
- Børn hjá starvsfólkunum sum arbeiða í Frískúlanum hava framíhjárætt til pláss
- Næmingar við serligum tørvi verða tiknir inn soleiðis at Frískúlin megnar at geva øllum næmingunum eitt hóskandi og mennandi tilboð
Um miðan november, árið fyri barnið skal byrja í fyrsta flokki, setur Frískúlin seg í samband við foreldur at næmingum, ið eru uppskrivaðir til fyrsta flokk næsta skúlaárið. Tá skulu foreldur kunnu binda seg til at barnið kemur í Frískúlan fylgjandi august.
Endaligi næmingalistin verður gjørdur fyrst í desember og sendur út fyri jólafrí. Hetta er neyðugt so foreldur at næmingum, sum ikki sleppa inn, kunnu taka avgerð um, hvat tey gera komandi skúlaárið. Innskriving og fyrsta foreldrasamrøða verður fyrstu vikurnar í januar.
Næmingar sum ikki sleppa inn beinavegin kunnu, um foreldrini ynskja tað, standa á bíðalista.


text:
15. mai 2012Nr. 60
Løgtingslóg um at byggja bygningar o.a.
(Byggilógin)
Samsvarandi samtykt Løgtingsins staðfestir og kunnger løgmaður hesa løgtingslóg:
Skynsamilig bygging
§ 1. Endamálið við lógini er at tryggja, at bygningar verða bygdir á skynsaman hátt og samsvarandi góðari venju innan byggivinnuna.
Stk. 2. Bygningar skulu byggjast, so at teir í mun til heilsu-, trygdar- og umhvørvisviðurskifti lúka lógásett krøv og fyrisett mát, sum eru heimilað sambært byggilógini og lóggávuni annars.
§ 2. Bygging í § 1 fevnir um nýbygging, umvæling, umbygging, afturatbygging umframt broyting í nýtslu av bygningum.
Stk. 2. Bygningar sambært stk.1 eru umframt bústaðarbygningar eisini aðrir bygningar, sum verða nýttir til vinnuendamál, fyrisiting, at hýsa tænastum til almenningin ella til frítíðarítriv og tílíkt.
Stk. 3. Lógin fevnir eisini um niðurtøku av bygningum.
Stk. 4. Bygningur, hvørs byggiloyvi er útskrivað, áðrenn lógin kom í gildi, er ikki fevndur av lógini. Hetta er tó ikki galdandi fyri umbygging, umvæling, broyting av nýtslu og tílíkt í førum, har søkt verður um byggiloyvi eftir, at lógin kom í gildi.
Stk. 5. Brýr og tunlar, umframt skýli og tílíkt, sum ikki eru ætlað at hýsa fólki í longri tíðarskeið, eru ikki fevnd av lógini.
Kunngerðaheimildir
§ 3. Landsstýrismaðurin kann í kunngerð, fyri at varða um heilsu-, trygdar- og umhvørvisviðurskifti í sambandi við bygging eftir hesi lóg, áseta neyvari reglur fyri bygningar, heruppií reglur um:
1) Brunaviðurskifti, so at vandin fyri og avleiðingarnar av eldsbruna verða avmarkað mest møguligt.
2) Heilsuviðurskifti, so at inniluft, tilfarsnýtsla og tílíkt ikki elvir til heilsuvanda.
3) Atkomuviðurskifti, so at fólk, ið bera brek, eisini fáa lætta atkomu at bygningum, ið eru ætlaðir almenninginum.
4) Orkuviðurskifti, so at sleppast kann undan orkuspillu til eitt nú upphiting, luftskifti o.t.
5) Innleggingar, so at tær ikki eru til ampa fyri fólk, bygningin ella umhvørvið.
§ 4. Landsstýrismaðurin kann í kunngerð áseta reglur um førleikakrøv til eftirlits- og sýnsfólk, sum vegna myndugleikan føra eftirlit og sýn við bygningum sambært hesi lóg og sambært kunngerðum, ásettar við heimild í hesi lóg.
§ 5. Landsstýrismaðurin kann í kunngerð áseta reglur um:
1) Nýtslustig
2) Byggistig
3) Minstustødd á grundstykki
4) Hædd á bygningi
5) Tal av hæddum í bygningi
6) Frástøðu til mark o.a., sum ber brá av lendisplanlegging
Stk. 2. Ásetingar sambært stk. 1 eru ikki galdandi í førum, har góðkend byggisamtykt ella onnur lóggáva hevur ásetingar um somu viðurskifti.
§ 6. Landsstýrismaðurin kann í kunngerð áseta reglur um stødd og staðseting av tilhaldsøkjum fyri børn og vaksin, umframt onnur øki, sum skulu tryggja bjargingar- og tilbúgvingareindum atgongd at bygningum og økjum og til parkering.
Stk. 2. Ásetingar sambært stk. 1 eru ikki galdandi í førum, har góðkend byggisamtykt ella onnur serlóggáva hevur ásetingar um somu viðurskifti.
§ 7. Landsstýrismaðurin kann í kunngerð áseta reglur um, at bygningar skulu skrásetast í eini bygningsskrá, sum er atkomulig hjá almenninginum.
Stk. 2. Landsstýrismaðurin kann í kunngerð áseta reglur um bygningsskránna, um formkrøv til kort og dátur, um skyldu at senda kort og dátur til skránna, um gjøld fyri brúk av upplýsingum úr skránni og annað, sum hevur týdning fyri at skipa eina landsfevnandi bygningsskrá.
§ 8. Kommunali byggimyndugleikin kann við góðkenning frá landsstýrismanninum í ávísum førum gera frávik frá ásetingunum í hesi lóg og ásetingum, ásettar við heimild í hesi lóg.
Umsókn um bygging
§ 9. Umsókn um loyvi at byggja skal sendast kommunala byggimyndugleikanum.
Stk. 2. Umsóknin skal vera skrivlig, og hjálagt skulu vera allar viðkomandi upplýsingar um byggingina, so sum:
1) eyðmerking av bygningi
2) upplýsingar um, hvat bygningurin verður ella fer at verða nýttur til og
3) umsókn um frávik, um so er, at ætlaða byggingin gongur ímóti ásetingum í hesi lóg ella kunngerðum, ásettar við heimild í lógini, ella ímóti ásetingum í galdandi byggisamtykt fyri økið.
Stk. 3. Kommunali byggimyndugleikin kann umframt upplýsingar sambært stk. 2 krevja aðrar upplýsingar, sum hava týdning fyri viðgerðina av umsóknunum, heruppií formkrøv til umsóknartilfarið, og at tilfarið skal vera talgilt.
Byggiloyvi
§ 10. Ikki kann farast undir at byggja, fyrr enn skrivligt byggiloyvi er fingið til vega frá kommunala byggimyndugleikanum.
Stk. 2. Um farið verður undir at byggja, áðrenn byggiloyvi sambært stk. 1 fyriliggur, skal kommunali byggimyndugleikin geva boð um at steðga byggingini.
Stk. 3. Eitt byggiloyvi kann verða býtt í partar, um kommunali byggimyndugleikin metir, at byggingin kann byrja, uttan at endalig greiða er fingin á øllum viðurskiftum ella stigum í byggingini.
Stk. 4. Letur kommunali byggimyndugleikin umsøkjara eitt treytað byggiloyvi, skal tað í loyvinum týðiliga vera ásett, hvørjar treytir tað snýr seg um við tilvísing til heimildargrundarlagið.
Stk. 5. Kommunali byggimyndugleikin ásetir, nær byggingin skal byrja, tó í seinasta lagi 2 ár eftir, at byggiloyvið er latið. Er byggingin ikki byrjað innan ásettu tíð, fellur byggiloyvið burtur.
Stk. 6. Kommunali byggimyndugleikin kann í byggiloyvinum áseta freist fyri, nær byggingin skal vera liðug.
§ 11. Fyri bygging á økjum, har eingin góðkend byggisamtykt er, krevst eisini byggiloyvi frá kommunala byggimyndugleikanum.
Eftirlit
§ 12. Kommunala byggieftirlitið hevur eftirlitið við, at ásetingarnar í lógini og reglur og treytir, ásettar við heimild í lógini og kunngerðum, verða hildnar.
Stk. 2. Fyri at fremja eftirlitið hava kommunala byggieftirlitið og løgreglan, við at vísa hóskandi samleikaprógv og uttan rættarúrskurð, atgongd til allar bygningar, ið eru fevndir av hesi lóg.
§ 13. Eigarin av bygninginum skal skjótast gjørligt boða kommunala byggieftirlitinum frá, tá arbeiðið at byggja, umbyggja, umvæla ella broyta ein bygning er liðugt ella ávegis liðugt, sambært stk. 4, so eftirlitið sambært hesi lóg kann verða framt.
Stk. 2. Kommunala byggieftirlitið fremur eftirlitið við sýni.
Stk. 3. Sýn sambært stk. 2 skal vera framt, áðrenn tað, sum bygt, umbygt, umvælt ella broytt er, verður tikið í nýtslu, og í seinasta lagi 4 vikur eftir, at fráboðan um liðugtgerð sambært stk. 1 er latin kommunala byggieftirlitinum.
Stk. 4. Kommunali byggimyndugleikin kann í byggiloyvinum áseta, nær loyvishavin skal lata kommunala byggieftirlitinum fráboðan um ávegis liðugtgerð.
Stk. 5. Eru ávegis fráboðanartreytir ásettar í byggiloyvinum, hevur kommunala byggieftirlitið skyldu til skjótast gjørligt og innan 1 viku eftir, at fráboðan er móttikin, at fremja eftirlitið, so sleppast kann víðari við byggingini.
§ 14. Tað er skylda eigarans at rætta tey viðurskifti í bygninginum, sum ganga ímóti ásetingunum í hesi lóg, ella ímóti ásetingum, ásettar við heimild í hesi lóg.
§ 15. Staðfestir kommunala byggieftirlitið, at tað, sum bygt, umbygt, umvælt ella broytt er, ikki er í samsvari við ásetingarnar í lógini, reglur ásettar við heimild í lógini ella byggiloyvið, skal kommunala byggieftirlitið geva eigaranum boð um at fáa hesi viðurskifti í rættlag innan ávísa freist.
Stk. 2. Um staðfestast kann, at viðurskiftini ikki eru fingin í rættlag, eftir at freistin sambært stk. 1 er farin, kann kommunala byggieftirlitið áseta nýggja freist.
Stk. 3. Fylgir eigari ikki boðum sambært stk. 1 og stk. 2, kann kommunala byggieftirlitið skipa so fyri, at bøtt verður um feilir og manglar í bygninginum fyri eigarans rokning, ella at bygningurin verður niðurtikin.
§ 16. Verður kommunala byggieftirlitið varugt við bygning, sum vegna feilir og manglar má metast at vera til ampa ella skaða fyri tey, sum bygningurin hýsir, ella onnur, kann kommunala byggieftirlitið geva eigaranum boð um, at bygningurin ikki framhaldandi kann nýtast, fyrr enn bøtt er um hesar feilir og manglar.
Stk. 2. Fylgir eigarin ikki boðum sambært stk. 1, kann kommunala byggieftirlitið skipa so fyri, at bøtt verður um feilir og manglar í bygninginum fyri eigarans rokning, ella at bygningurin verður niðurtikin.
Nýtsluloyvi
§ 17. Tað, ið bygt, umbygt, umvælt ella broytt verður, kann ikki takast í nýtslu, fyrr enn kommunala byggieftirlitið hevur staðfest, at bygningurin lýkur ásetingar í hesi lóg og ásetingar, ásettar við heimild í hesi lóg, og treytir, ásettar í byggiloyvinum við heimild í góðkendari byggisamtykt ella við heimild í hesi lóggávu.
Stk. 2. Kommunali byggimyndugleikin letur nýtsluloyvi, tá tað við sýn er staðfest, at bygningurin er lógligur, sambært stk. 1.
Stk. 3. Kommunali byggimyndugleikin kann lata fyribils nýtsluloyvi í førum, har øll byggingin, umbyggingin, umvælingin ella broytingin ikki er liðug, um mett verður, at hetta ikki er til ampa ella skaða fyri tey, ið skulu gera brúk av bygninginum, ella onnur.
Stk. 4. Fyribils nýtsluloyvi sambært stk. 3, kann bert latast eftir, at kommunala byggieftirlitið við sýn hevur staðfest, at tann parturin, sum er liðugur, ikki er til ampa ella skaða fyri tey, sum skulu gera brúk av bygninginum, ella onnur.
Gjald
§ 18. Landsstýrismaðurin kann í kunngerð áseta reglur um gjald fyri endurrindan av útreiðslum, sum myndugleikar hava í sambandi við umsiting og eftirlit sambært hesi lóg og reglum, ásettar við heimild í lógini.
Kæra o.a
§ 19. Ein og hvør, sum hevur persónligan og veruligan áhuga í málinum, kann kæra avgerðir, sum eru tiknar við heimild í hesi lóg. Meginfelag teirra brekaðu í Føroyum hevur rætt at kæra avgerðir, sum viðvíkja atkomuviðurskiftum.
Stk. 2. Avgerðir, tiknar við heimild í hesi lóg ella reglum, ásettar við heimild í hesi lóg, kunnu kærast til Kærunevndina í lendismálum.
Stk. 3. Kærufreistin er 4 vikur frá tí degi, at viðkomandi hevur fingið fráboðan um avgerðina.
Stk. 4. Avgerðir, sum Kærunevndin í lendismálum tekur í málum eftir hesi lóg og reglum, ásettar við heimild í lógini, eru endaligar innan fyrisitingina.
Stk. 5. Mál, ið einans snúgva seg um byggitøkniligar staðfestingar í sambandi við byggingina, kunnu ikki kærast til Kærunevndina.
Stk. 6. Landsstýrismaðurin kann í kunngerð áseta reglur um, at óreglusemi í bygging, sum verður staðfest í sambandi við ávegis eftirlit, kann leggjast fyri ein óheftan byggitøkniligan stovn til endaliga skoðan og staðfesting.
Stk. 7. Avgerðir, sektaruppskot og dómsúrskurðir kunnu verða almannakunngjørd eftir reglum, sum landsstýrismaðurin ásetur.
Revsing
§ 20. Er ikki hægri revsing ásett í aðrari lóggávu, verður tann revsaður við bót, sum
1) brýtur § 10, stk. 1, § 13, stk. 1, § 14 og § 17, stk. 1,
2) brýtur treytirnar, givnar í § 10, stk. 4,
3) ikki heldur freist, ásett eftir § 10, stk. 6 og § 13, stk. 4,
4) ikki lýðir boð, givin sambært § 10, stk. 2, § 15, stk. 1 og § 16, stk. 1.
Stk. 2. Í reglum, sum ásettar verða við heimild í § 3, § 4, § 5, stk. 1, § 6, stk. 1, § 7 og § 19, stk. 6, kann verða ásett revsing við bót.
Stk. 3. Tann, sum hevur latið bygning byggja, ella tann, sum hevur staðið fyri byggingini, verður revsaður við bót, um bygningurin er bygdur á ein hátt, sum gongur ímóti reglum í hesi lóg, ella ímóti reglum, ásettar við heimild í hesi lóg.
Stk. 4. Tann, sum hevur staðið fyri byggingini uttan at eiga bygningin, verður revsaður sambært stk. 3, um brotið er framt við vilja ella av grovum ósketni, og byggingin ikki er gjørd í samsvari við lógásett krøv og góða venju innan byggivinnuna.
Stk. 5. Revsiábyrgd kann verða áløgd løgfrøðiligum persónum sambært reglunum í 5. kapitli í revsilógini.
§ 21. Landsstýrismaðurin, ella tann, ið landsstýrismaðurin heimilar, kann í málum um brot á reglur, ásettar við heimild í § 3, við einum sektaruppskoti boða frá, at málið kann verða avgjørt uttan rættarmál, um tann, ið hevur framt brotið, játtar seg sekan í brotinum og váttar at vera til reiðar at gjalda bótina sambært sektaruppskotinum innan nærri ásetta freist. Eftir áheitan kann landsstýrismaðurin, ella tann, ið landsstýrismaðurin hevur heimilað, leingja freistina.
Stk. 2. Stk. 1 verður samsvarandi nýtt í málum um brot á § 10, stk. 1, stk. 4 og stk. 6, § 13, stk. 1 og stk. 4, § 14, § 15, stk. 1, § 16, stk. 1 og § 17, stk. 1.
Stk. 3. Reglurnar í rættargangslógini um krøv til innihaldið í ákæruritum og reglurnar um, at ein ákærdur ikki hevur skyldu at geva frágreiðing, verða samsvarandi nýttar viðvíkjandi sektaruppskotum.
Stk. 4. Góðtekur tann, ið hevur framt brotið, bótina, fellur rættarsóknin burtur.
§ 22. Landsstýrismaðurin kann í kunngerð áseta nærri reglur um stødd á bótum, sum kunnu verða givnar við heimild í § 20 og § 21.
Stk. 2. Bótin kann verða hækkað munandi, um ólógliga byggingin er framd við vilja ella av ósketni, og um tað við ólógligu byggingini er fingin peningaligur fyrimunur, ella tílíkur fyrimunur hevur verið tilætlaður fyri eigaran sjálvan ella onnur, eitt nú við sparingum.
Gildiskoma
§ 23. Henda løgtingslóg kemur í gildi 1. apríl 2013.
§ 24. Landsstýrismaðurin skal í seinasta lagi 1. apríl 2015 leggja fram fyri tingið frágreiðing um, hvørt lógin virkar eftir ætlan, herundir um broytingar mugu gerast í lógini.
Tórshavn, 15. mai 2012
Kaj Leo Holm Johannesen (sign.)
løgmaður
Lm. nr. 157/2011


text:
Áh óh - prinsessan!
Tvær upprunaføroyskar bøkur eru komnar út um páskirnar. Tað eru tær báðar Áh Óh - Mánin! eftir Jenny Kjærbo og Eg eri ein prinsessa eftir Elina á Rógvi.
Áh Óh - Mánin er ein bók til tey smæstu um tær báðar lundapisurnar Stóru og Lítlu, sum eindagin síggja mánan á luftini. Sjálvandi er Lítla so forvitin at hon noyðist at nerta við hann, og so hendir nakað øgiliga spennandi! Hetta er onnur bókin um lundapisurnar, tann fyrra Áh-Óh, kom út í 2015 og er um, tá ið lítla kom út úr egginum. Hon hevur verið útseld, men er uppafturprentað nú saman við nýggjastu bókini.
Bókin er innbundin og 20 bls. Hon kemur samstundis út í Danmark.
Eg eri ein prinsessa er ein myndabók, har Heiðrik á Heygum hevur gjørt myndirnar. Søgan er um Katrina, sum gongur í barnagarð, og sum hevur sín egna vilja. Hon er ein prinsessa, og prinsessur duga mangt og hvat, millum annað at bjarga gullfiskinum Blobb undan heksini og uppvaskidrekanum.
Bókin er innbundin og 40 bls.
Aftur


text:
Orð: George Perry
Lag: L. Morris
Týtt: Øssur Berghamar
1. Í tonkum so djúpum eg stóð ein dag
við Genesarets strond – tí har
var savnað ein fjøld um ein fremmandan,
sum úr Galileu var.
Eg sá, at Hann nam við ein blindan mann,
sum brátt síggjandi fróur gekk;
hin lamni, sum einsamur, bundin sat
nýggja styrki í øklar fekk!
Niðurlag: Á, eg kendi meg gripnan av Honum,
Hans náði, Hans signaða brá.
Hesum fremmanda úr Galileu
gav eg hjarta mítt heilt júst tá.
2. Hann talaði Orð, sum fekk bylgjurnar
við eitt til at leggja seg.
Hans myndugleiki fekk stormarnar
at bráðtagna beinanveg!
Í hond Hans eg legði mítt lív, mítt alt,
tá Hann talaði til mín milt;
hvør bylgja brátt legðist, hvørt boðabrot
fyri Orðum Hans: Tig, ver stilt!
3. Tann náði, sum andlit Hans lýsti av,
eg ongantíð gloyma kann,
tá eg í syndanna myrkri gekk
og undurfult Hann meg fann.
Eg eyga nú fekk á tey merkju djúp,
Hann á hondum og fótum bar,
mín Frelsari gjørdist hin fremmandi,
Hann, sum úr Galileu var.


text:
Grein 52a fyrispurningur til Anniku Olsen, landsstýriskvinnu í almannamálum um broytingar í løgtingsvallógini (lagaligari mannagongdir fyri lesandi uttanlands at greiða atkvøðu á løgtingsvali)
1. Ætlar landsstýriskvinnan at gera nakað fyri at gera mannagongdirnar smidligari hjá lesandi uttanlands at greiða atkvøðu til løgtingsval?
2. Um ja, hvørjar eru ætlanirnar og verður eitt uppskot, ið skal bøta um hesi viðurskifti, lagt fram á Ólavssøku saman við øðrum broytingum í løgtingsvallógini, sum landsstýriskvinnan hevur boðað frá?
3. Ætlar Almannamálaráðið at skipa fyri kunning til lesandi uttanlands um hvussu mannagongdin er til at velja til løgtingsval – td gjøgnum samskifti við MFS, kommunur og við kunning og leinkjum á heimasíðu ráðsins?
4. Er møguligt at tey lesandi kunnu skráseta seg at velja talgilt, td. gjøgnum Studna?
5. Er møguligt at fáa føroysku sendistovurnar skrásettar sum valstað?
6. Kann landsstýriskvinnan tryggja, at tað verður lættari hjá útisetum at velja til komandi løgtingsvali?
7. Ísv við ætlaðu broytingarnar í løgtingsvallógini um at onki valstað kann hava færri enn 100 veljarar, er møguleikin kannaður í hesum sambandi, at gera tað møguligt at atkøða talgilt á teimum smáu valstøðunum?
Viðmerkingar:
Sum er, eru galdandi mannagongdir hjá lesandi uttanlands fyri at greiða atkvøðu til løgtingsval sera tungar og stirvnar og tað heldur teimum lesandi frá at fara á val. MFS gjørdi eitt stórt arbeiði áðrenn valið í 2011 við at eggja til og kunna um val-mannagongdirnar fyri at fáa so nógv lesandi sum gjørligt at fara á val. Hóast hetta vóru tað bert 40% av teimum lesandi í Danmark, ið brúktu sín valrætt. Eingi hagtøl eru um hvussu nógv lesandi uttanfyri Danmark greiddu atkvøðu.
Stórt ynski er frá MFS og millum útisetar at fáa mannagongdirnar í samband við at velja til løgtingsval smidligari, soleiðis at fleiri lesandi fara at brúka sín rætt til at fara á val. Bara í Danmark eru 1400 lesandi, ið hava møguleika at fara á val.
Verandi mannagongd er á leið soleiðis:
● Fyrst skal ein verða skrásettur í føroyska fólkayvirlitinum, og tað kann ein bert, um ein hevur havt bústað í Føroyum minst 5 ár, áðrenn ein flytur av landinum.
● Síðani skal ein útfylla eitt umsóknarblað (sum ikki er lætt at finna) fyri at vera skrásettur sum veljari uttanlands, og har skal ein viðleggja eina váttan frá lestrarstaðnum.
● Tá tað so er komið uppá pláss (hetta kann taka vikur), kann tann lesandi fara inn á eina sendistovu ella kommunukontór at greiða atkvøðu. Men her skal ein tryggja sær, at sendistovan/kommunuskrivstovan hevur tey neyðugu skjølini klár til at greiða atkvøðu. (Valevnir, flokkar – sum tey fáa sent stutt áðrenn valið).
● Tey, ið búgva uttanfyri Kongaríkið skulu brúka somu mannagongd, men tey skulu inn á føroyska ella danska sendistovu/konsulat fyri at greiða atkvøðu.
Áhugin fyri føroyska samfelagnum millum lesandi er sum heild stórur og føroysk lesandi uttanlands ynskja at brúka sín demokratiska rætt at velja, soleiðis at tey kunnu vera við til at skapa tað samfelag, tey hava hug at koma heim aftur til. At hava lættan møguleika at velja, meðan tú ert lesandi er týðandi liður í at halda fast við tilknýtið til føroyska samfelagið. Tað økir somuleiðis um áhugan fyri at fylgja við í hvat fyriferst í føroyskum politikki og samfelagsviðurskiftum.
Ynskið millum tey lesandi er, at skipanin verður talgild, td gjøgnum Studna, soleiðis at fólk skráseta seg at kunna velja, tá man søkir um ferðastuðul el.a. Annað ynski er, at Keypmannahavn verður góðkent sum eitt valstað, soleiðis at til ber at velja td. á føroysku sendistovuni í Keypmannahavn.
Landsstýriskvinnan hevur í øðrum fyrispurningi svarað, at hon ætlar at “leggja fyri tingið eitt minni broytingaruppskot, sum bert fevnir um broyting av § 21 í løgtingsvallógini og § 8 í kommunustýrisvallógini á Ólavssøku. Ætlaðu broytingarnar skulu áseta í løgtingsvallógini, at onki valstað kann hava færri enn 100 veljarar og í kommunuvallógini at kommunustýri ikki kann býta kommununa upp í tvey ella fleiri valstøð uttan at valstøðini hvørt sær lúka somu treytir sum til løgtingsval.”
Àhugavert er at vita, um landsstýriskvinnan í samband við hesar broytingar fer at gera aðrar broytingar, ið fara at gera tað lættari hjá lesandi uttanlands at greiða atkvøðu. Og um tað er kannað, um smáu valstøðini við undir 100 íbúgvum kunnu atkvøða talgilt, tí um so var, kundi møguliga ein líknandi skipan verðið brúkt til lesandi uttanlands.
19. maj 2015
Gunvør Balle
Tjóðveldi


text:
Kunngerðirnar nr. 3 og 4 frá 6. januar 2017 seta m.a. eitt krav um, at reiðarin skal tekna trygging, ella seta aðra fíggjarliga trygd, ið rindar fyri ábyrgd reiðarans yvirfyri sjófólki og skipsførarum, um reiðarin misheldur starvssetanarviðurskifti síni. Ynskjast nærri upplýsingar um ítøkiligu krøvini, verður víst til tíðindaskriv frá 22. desember 2016 og til sjálvar kunngerðirnar.
Um krøvini frammanundan eru fevnd av almennum veitingum og trygdarskipanum og tískil ikki eru partur av trygging reiðarans, skulu váttanir frá teimum almennu stovnunum, ið varða av viðkomandi veitingum og trygdarskipanum, vera atkomiligar fyri sjófólk, skipsførarar og eftirlitsmyndugleikar umborð.
Avvarðandi myndugleikarnir eru hesir:
- Trygdargrunnurin fyri lønir og avreiðingar
- Barsilsskipanin
- Heilsutrygd
- Vanlukkutryggingarráðið
Váttanirnar eru at finna her:
Barsilsskipan - váttan
Heilsutrygd váttan
Trygdargrunnurin fyri avreiðingar og lønir
Vanlukkutryggingarráðið - váttan
Almannaverkið - váttan
Sí kunngerðir:
Kunngerð nr. 3 frá 6. januar 2017 um uppslag av upplýsingum um rættindi hjá sjófólkum og skipsførarum sambært arbeiðsskaðatryggingarlógini
Kunngerð nr. 4 frá 6. januar 2017 um trygging ella aðra fíggjarliga trygd, ið rindar fyri ábyrgd reiðarans mótvegis sjófólki og skipsførara í sambandi við brot á setanarviðurskiftini
Sjóvinnustýrið, 17. januar 2017


text:
Fyrstu finalur vórðu avgreiddar á Danish Open í kvøld, har eisini føroyingar gjørdu vart við seg. Vár Eidesgaard vann bronsu og setti føroyskt met og juniormet í 1500 frí, meðan Magnus Jákupsson vann gull í 100 rygg.
Í 50 bringu svam Ásbjørg Hjelm úr Ægir í C-finaluni seg til eitt 24. pláss við tíðini 35.30, har hon um morgunin svam 35.08. Ásbjørg eigur føroyska metið á 34.61, frá Reykjavík International Games í fjør.
Í 400 frí vórðu Pál Joensen úr Suðuroyar Svimjifelag og Óli Mortensen úr Havnar Svimjifelag ávikavíst nr 4 og 5, við tíðunum 3:54.46 og 3:56.76. Her eigur at nevnast at B-kravtíðin til OL í Rio er 3:58.51, og gjørdi Óli tí tað bragd, at í veruleikanum kvalifisera seg til OL í Rio … um altso Føroyar høvdu OL-limaskap.
Pál tyktiskt at koyra bara ‘pace’, sum fyrireiking til 1500 meturin leygarkvøldið. Men nú er tað óhugnaliga spennandi, við tað at gull- og silvur-vinnararnir Anton Ørskov Ipsen og Mads Glæsner vóru flúgvandi, við ávikavíst 3:48.39 og 3:48.42, ið merkir at teir hava kvalifiserað seg til OL í Rio í 400 frí. Teir kunnu báðir svimja ein skjótan 1500, og eru tilmeldaðir leygarkvøldið.
Og ífall tit eisini lurtaðu eftir viðmerkjarunum í DR, so er tað so vítt vit vita tíverri ikki so, at Pál longu er úttikin til OL í Rio. Tað skuldu teir svimja um, leygarkvøldið, og tá eru tað so teir báðir skjótastu undir 15:07.53, sum taka plássini. Soleiðis sum eg skilji tað.
Í 100 frí svam Sára Ryggshamar Nysted úr Suðuroyar Svimjifelag í C-finaluni seg til eitt 24. pláss við tíðini 1:00.09, sum var eitt sindur verri enn hennara 59.32 frá innleiðandi riðlunum í morgun. Hon eigur føroyska metið á 58.67, frá Reykjavík International Games í ár.
Í 100 rygg vann Magnus Jákupsson úr Farum gull við tíðini 00:55.46, rættiliga greitt men tó eitt sindur frá kravtíðini hjá dønum til EM í London, sum er 54.93.
Í 200 bringu svam Róland Toftum í B-finaluni seg til eitt 13. pláss við tíðini 2:28.12. Hann eigur føroyska juniormetið á 2:23.72, frá Reykjavík International Games í ár, meðan Pál Joensen eigur føroyska metið á 2:21.71, frá Bergen Swim Festival í fjør.
Og í 1500 frí svam Vár Erlingsdóttir Eidesgaard úr Havnar Svimjifelag seg til eitt bronsumerki og stórt nýtt føroyskt met og juniormet, tá ið hon svam teinin uppá 17:25.28. Hon átti sjálv føroyska metið og juniormetið á 17:32.83, frá Portugal Open í fjør summar.
Silja Nielsdóttir Hansen úr Hvidovre svam seg her til eitt 7. pláss, við 18:12.82.


text:
Føroyar lata upp sendistovu í Fjareystri næsta ár
Dan Klein --- 03.10.2018 - 08:30
Í fíggjarlógaruppskotinum fyri 2019 eru 3 milliónir settar av til nýtt sendistovuvirksemi í Fjareystri.
Samhandilin millum Føroyar og serliga Kina er vaksin nógv. Eisini Japan, Suðurkorea og Vietnam eru týðandi marknaðir fyri Føroyar, og har eru stórir møguleikar fyri vøkstri.
Ein sendistova í Fjareystri ger tað møguligt hjá Føroyum at fáa fótin enn fastari í mest fólkaríka partinum í heiminum – bæði á politiskum og vinnuligum stigi.
“Vit hava brúkt nógva orku at styrkja viðurskiftini millum Føroyar og Fjareystur seinastu árini. Eg meti, at tíðin nú er búgvin, at ein sendistova verður sett á stovn sum liður í tí arbeiðinum. Hon er neyðug, so vit hava fólk á staðnum, sum hevur djúptøkið innlit í føroysk viðurskifti, sum kennir føroyskan vinnustruktur og sum støðugt kann umboða okkum mótvegis myndugleikunum hjá okkara samhandilslondum,” sigur Poul Michelsen, landsstýrismaður í uttanríkis- og vinnumálum.
“Vit samskifta við myndugleikarnar í Kina, Japan og Suðurkorea um at økja búskaparliga samstarvi og fáa í lag fríhandil. Ein sendistova fer vónandi at skunda undir ta tilgongdina.”
Endalig avgerð er ikki tikin um, hvar sendistovan verður, men ætlanin er, at hon skal røkja føroysk áhugamál í fleiri londum í fjareystri. Fyrireikingararbeiðið fer nú í gongd, og væntandi letur sendistovan upp, tá nakað er liðið út á árið næsta ár.
Føroyar hava sendistovur í Brússel, London, Keypmannahavn, Moskva og Reykjavík.